รัฐบาลไทย-ข่าวทำเนียบรัฐบาล-มท. เดินหนัารับสังคมผู้สูงอายุ ขับเคลื่อน “อาสาบริบาลท้องถิ่น” ในการดูแลผู้สูงอายุที่มีภาวะพึ่งพิง
วันอังคารที่ 22 ตุลาคม 2562
มท. เดินหนัารับสังคมผู้สูงอายุ ขับเคลื่อน “อาสาบริบาลท้องถิ่น” ในการดูแลผู้สูงอายุที่มีภาวะพึ่งพิง
มท. เดินหนัารับสังคมผู้สูงอายุ ขับเคลื่อน “อาสาบริบาลท้องถิ่น” ในการดูแลผู้สูงอายุที่มีภาวะพึ่งพิง
วันนี้ 22 ตุลาคม 2562 ที่กระทรวงมหาดไทย นายบุญธรรม เลิศสุขีเกษม รองปลัดกระทรวงมหาดไทยหัวหน้ากลุ่มภารกิจด้านพัฒนาชุมชนและส่งเสริมการปกครองท้องถิ่นเปิดเผยว่า ตามที่ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้ลงนามในระเบียบกระทรวงมหาดไทยว่าด้วยอาสาสมัครบริบาลท้องถิ่นขององค์กรปกครองส่วนท้องถิ่น และการเบิกค่าใช้จ่าย พ.ศ. 2562 ซึ่งมีผลบังคับใช้เมื่อ 8 มิถุนายน 2562 ที่ผ่านมา เพื่อให้อาสาสมัครดังกล่าวเป็นผู้ให้บริการดูแลผู้สูงอายุที่ไม่สามารถช่วยเหลือตนเองได้เต็มที่ หรือผู้สูงอายุที่มีภาวะพึ่งพิง โดยมีการบริการครอบคลุมด้านอนามัยพื้นฐาน การฟื้นฟูสมรรถภาพ และกายภาพบําบัดตามประเภทและกิจกรรมบริการที่กระทรวงสาธารณสุขกําหนด ทั้งนี้ ต้องผ่านการอบรมหลักสูตรที่เกี่ยวข้องกับการดูแลผู้สูงอายุที่มีภาวะพึ่งพิง ในระยะยาว และให้มีค่าตอบแทนตามที่กระทรวงมหาดไทยกําหนด
รองปลัดกระทรวงมหาดไทย กล่าวต่อว่ากระทรวงมหาดไทยได้ร่วมหารือกับหน่วยงานที่เกี่ยวข้อง เช่น กรมกิจการผู้สูงอายุ กรมอนามัย กรมการแพทย์ สํานักงานหลักประกันสุขภาพแห่งชาติ สํานักงานคณะกรรมการการกระจายอํานาจ ให้แก่ องค์กรปกครองส่วนท้องถิ่น จึงได้กําหนดรายละเอียดเกี่ยวกับหลักสูตรการดูแลผู้สูงอายุที่มีสภาวะพึ่งพิง ในระยะยาว และหลักเกณฑ์ วิธีการ เงื่อนไข อัตราค่าตอบแทน และการจ่ายค่าตอบแทนของอาสาสมัครบริบาลท้องถิ่น ของ อปท. โดยมีรายละเอียดที่สําคัญ เช่น คุณสมบัติของอาสาสมัครบริบาลท้องถิ่น ได้แก่ (1) มีอายุไม่ต่ํากกว่า 18 ปี บริบูรณ์ (2) เป็นผู้ผ่านการอบรมหลักสูตรการดูแลผู้สูงอายุขั้นกลาง จํานวน 70 ชั่วโมง ของคณะกรรมการผู้สูงอายุแห่งชาติ จากหน่วยงานภาครัฐ ภาคเอกชน หรือจาก อปท. ที่จัดให้มีการอบรมโดยได้รับอนุมัติให้ใช้หลักสูตรจากกรมอนามัย กระทรวงสาธารณสุข (3) มีภูมิลําเนาอยู่ใน อปท. หรือพื้นที่ใกล้เคียงที่ได้รับคําสั่งให้ช่วยสนับสนุนการปฏิบัติหน้าที่ในการดูแลผู้สูงอายุที่มีภาวะพึ่งพิงจากผู้บริหารท้องถิ่นแห่งนั้น (4) ไม่เป็นข้าราชการหรือพนักงานส่วนท้องถิ่น ซึ่งมีตําแหน่งหรือเงินเดือนประจํา ขอบเขตและเงื่อนไขการทําหน้าที่ ดังนี้ (1) ช่วยดูแลสุขภาพสําหรับผู้สูงอายุที่มีภาวะพึ่งพิง (2) ช่วยเหลือดูแลการปฏิบัติกิจวัตรประจําวันสําหรับผู้สูงอายุที่มีภาวะพึ่งพิง (3) ให้บริการด้านสุขภาพขั้นพื้นฐาน ภายใต้การกํากับของบุคลากรวิชาชีพด้านสุขภาพในพื้นที่ (4) ให้คําปรึกษาด้านสุขภาพเบื้องต้นและประสานความช่วยเหลือกับหน่วยงานต่างๆ (5) ประเมินปัญหา ในการดูแลผู้สูงอายุที่มีภาวะพึ่งพิงเบื้องต้นและประสานงานในการส่งต่อได้อย่างถูกต้อง (6) บริการให้การดูแลตามแผนการดูแลรายบุคคล (Care Plan)(7) ช่วยเหลือดูแลผู้สูงอายุที่มีภาวะพึ่งพิงด้านสุขภาพพื้นฐาน การพื้นฟูสมรรถภาพ และกายภาพบําบัดอื่นๆ ส่วนจํานวนอาสาสมัครบริบาลท้องถิ่น มีหลักเกณฑ์ ดังนี้ ในแต่ละ เทศบาล องค์กรบริหารส่วนตําบลละอย่างน้อย 2 คน ยกเว้นเทศบาล องค์กรบริหารส่วนตําบลใดที่มีจํานวนผู้สูงอายุที่มีภาวะพึ่งพิงในพื้นที่น้อยกว่า 4 คน อาจจัดให้มีอาสาสมัครฯ น้อยกว่า 2 คนก็ได้ เทศบาล องค์กรบริหารส่วนตําบลใดที่มีจํานวนผู้สูงอายุที่มีภาวะพึ่งพิงในพื้นที่มากกว่า 8 คน และมีความจําเป็น อาจกําหนดให้มีอาสาสมัครฯ มากกว่า 2 คนก็ได้ โดยความเห็นชอบจากสภาท้องถิ่นสําหรับค่าตอบแทนและการจ่ายค่าตอบแทนของอาสาสมัครบริบาลท้องถิ่นมีสิทธิ ได้รับเงินค่าตอบแทน ดังนี้(1) ปฏิบัติหน้าที่ตามแผนการดูแลรายบุคคล (Care Plan)ไม่น้อยกว่าวันละ 8 ชั่วโมง ไม่น้อยกว่าเดือนละ 20 วัน โดยอาสาสมัครฯที่ผ่านการอบรมหลักสูตรการดูแลผู้สูงอายุขั้นกลาง จํานวน 70 ชั่วโมง จะได้รับค่าตอบแทนเดือนละ 5,000 บาท (2) อาสาสมัครฯ ที่ผ่านการอบรมหลักสูตรการดูแลผู้สูงอายุขั้นกลาง จํานวน 70 ชั่วโมง และผ่านการอบรมหลักสูตรฝึกอบรมเพิ่มเติมนักบริบาลท้องถิ่น จํานวน 50 ชั่วโมง ของคณะกรรมการผู้สูงอายุแห่งชาติ จากหน่วยงานภาครัฐ ภาคเอกชน หรือที่อปท. จัดให้มีการอบรมโดยอนุมัติใช้หลักสูตรจากกรมอนามัย กระทรวงสาธารณสุข จะได้รับเงินค่าตอบแทนเดือนละ 6,000 บาท เป็นต้น พร้อมทั้งให้มีการประเมินผลการดําเนินงานรับฟังปัญหาและอุปสรรค ตลอดจนแลกเปลี่ยนผลการปฏิบัติงาน เป็นต้น
รองปลัดกระทรวงมหาดไทย กล่าวเพิ่มเติมว่าอาสาสมัครบริบาลท้องถิ่นจะเป็นผู้ช่วยองค์กรปกครองส่วนท้องถิ่นในการดูแลช่วยเหลือผู้สูงอายุในพื้นที่และชุมชนที่อยู่ในภาวะพึ่งพิงให้ได้รับบริการด้านสาธารณสุขในทุกด้าน ตอบรับการเข้าสู่สังคมผู้สูงอายุโดยสมบูรณ์ (Aging Society)ที่มีคุณภาพชีวิตที่ดีและยั่งยืน.
กองสารนิเทศ สป.มท.
ครั้งที่ 175/2562
วันที่ 22 ต.ค. 2562